**Előterjesztés Madocsa Község Önkormányzata Képviselő-testülete Pénzügyi Bizottságának 2020. március 11-i ülésének 5. napirendi pontjához**

**Előterjesztés Madocsa Község Önkormányzata Képviselő-testületének 2020. március 11-i testületi ülésének 5. napirendi pontjához**

**Tárgy:** Javaslat az önkormányzat adósságot keletkeztető ügyleteiből eredő fizetési kötelezettségeinek megállapítására

**Előkészítő:** Araczki Antalné

**Előterjesztő:** Baksa Ferenc polgármester

**Tisztelt Képviselő-testület!**

Az államháztartásról szóló 2011. évi CXCV. törvény (a továbbiakban: Áht.) 29/A. §-a, a középtávú tervezés keretein belül előírja a Magyarország gazdasági stabilitásáról szóló 2011. évi CXCIV. törvény (a továbbiakban: Stabilitási tv.) 45. § (1) bekezdése a) pontja felhatalmazása alapján, hogy a helyi önkormányzatnak az adósságot keletkeztető ügyletekhez történő hozzájárulás részletes szabályairól szóló 353/2011. (XII.30.) Korm. rendeletben (a továbbiakban: Kormányrendelet) meghatározottak szerinti saját bevételeinek, valamint a Stabilitási tv. 8. § (2) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét határozatban kell megállapítani évente.

A Kormányrendelet 2. § (1) bekezdése rendelkezik arról, hogy mely bevételek minősülnek a Stabilitási törvény alkalmazása során figyelembe vehető saját bevételnek:

- a helyi adóból és a települési adóból származó bevétel,

- az önkormányzati vagyon és az önkormányzatot megillető vagyoni értékű jog értékesítéséből és hasznosításából származó bevétel,

- az osztalék, a koncessziós díj és a hozambevétel,

- a tárgyi eszköz és az immateriális jószág, részvény, részesedés, vállalat értékesítéséből vagy privatizációjából származó bevétel,

- bírság-, pótlék- és díjbevétel, valamint

- a kezesség-, illetve garanciavállalással kapcsolatos megtérülés.

Az önkormányzat adósságot keletkeztető ügyletei alatt a Stabilitási törvény 8. § (2) bekezdése szerinti ügyletek értendők:

(2) Adósságot keletkeztető ügylet és annak értéke:

a) hitel, kölcsön felvétele, átvállalása a folyósítás, átvállalás napjától a végtörlesztés napjáig, és annak aktuális tőketartozása,

b) a számvitelről szóló törvény (a továbbiakban: Szt.) szerinti hitelviszonyt megtestesítő értékpapír forgalomba hozatala a forgalomba hozatal napjától a beváltás napjáig, kamatozó értékpapír esetén annak névértéke, egyéb értékpapír esetén annak vételára,

c) váltó kibocsátása a kibocsátás napjától a beváltás napjáig, és annak a váltóval kiváltott kötelezettséggel megegyező, kamatot nem tartalmazó értéke,

d) az Szt. szerint pénzügyi lízing lízingbevevői félként történő megkötése a lízing futamideje alatt, és a lízingszerződésben kikötött tőkerész hátralévő összege,

visszavásárlásig, és a kikötött visszavásárlási ár,

e) a visszavásárlási kötelezettség kikötésével megkötött adásvételi szerződés eladói félként történő megkötése - ideértve az Szt. szerinti valódi penziós és óvadéki repóügyleteket is - a

f) a szerződésben kapott, legalább háromszázhatvanöt nap időtartamú halasztott fizetés, részletfizetés, és a még ki nem fizetett ellenérték,

g) hitelintézetek által, származékos műveletek különbözeteként az Államadósság Kezelő Központ Zrt.-nél (a továbbiakban: ÁKK Zrt.) elhelyezett fedezeti betétek, és azok összege.

A Stabilitási törvény 10. § (5) bekezdése értelmében az önkormányzat adósságot keletkeztető ügyleteiből származó tárgyévi összes fizetési kötelezettsége az adósságot keletkeztető ügylet futamidejének végéig egyik évben sem haladhatja meg az önkormányzat adott évi saját bevételeinek 50 %-át.

Az önkormányzatnak saját bevételi összegét, valamint az adósságot keletkeztető ügyleteiből eredő fizetési kötelezettségeit – évente – legkésőbb a költségvetési rendelet elfogadásáig kell megállapítani.

Kérem a tisztelt Képviselő-testületet, hogy Madocsa Község Önkormányzata adósságot keletkeztető kötelezettségeinek megállapítása tárgyában az alábbi határozati javaslatot fogadja el!

**Baksa Ferenc s.k.**

**polgármester**

**HATÁROZATI JAVASLAT**

**Madocsa Község Önkormányzata Képviselő-testületének**

**…../2020. (III.11.) határozata**

**az önkormányzat adósságot keletkeztető ügyleteiből eredő fizetési kötelezettségeinek megállapításáról**

Madocsa Község Önkormányzatának Képviselő-testülete az önkormányzat saját bevételeinek részletezését, az adósságot keletkeztető ügyletből származó fizetési kötelezettség megállapításához az alábbiak szerint hagyja jóvá:

Ezer forintban

|  |  |  |  |  |  |
| --- | --- | --- | --- | --- | --- |
| **Sor-szám** | **Bevételi jogcímek** | **2020. évi előirányzat** | **2021. évi**  **előirányzat** | **2022. évi**  **előirányzat** | **2023. évi**  **előirányzat** |
| 1. | Helyi adók | 35 260 | 35 260 | 35 260 | 35 260 |
| 2. | Az önkormányzati vagyon és az önkormányzatot megillető vagyoni értékű jog értékesítéséből és hasznosításából származó bevétel | 6 976 | 6 976 | 6 976 | 6 976 |
| 3. | Osztalék, a koncessziós díj és a hozambevétel |  |  |  |  |
| 4. | Tárgyi eszköz és az immateriális jószág, részvény, részesedés, vállalat értékesítéséből vagy privatizációból származó bevétel |  |  |  |  |
| 5. | Bírság,- pótlék- és díjbevétel | 60 | 60 | 60 | 60 |
| 6. | Kezességvállalással kapcsolatos megtérülés |  |  |  |  |
| **SAJÁT BEVÉTELEK ÖSSZESEN** | | 42 296 | 42 296 | 42 296 | 42 296 |
| Saját bevétel (7.sor) 50%-a | | 21 148 | 21 148 | 21 148 | 21 148 |
| Adósságot keletkeztető ügyletből származó fizetési kötelezettség | | 0 | 0 | 0 | 0 |

**Határidő:** azonnal

**Felelős:** Baksa Ferenc polgármester